कोई बेटे-बेटी की शादी तो कोई नौकरी के बारे में जानने पहुंचा
ज्योतिष काल गणना का मूलाधार है जो जीवन के प्रत्येक आयाम से जुड़ा हुआ है। जीवन को परमात्मा प्रकृति के अनुरूप सुव्यवस्थित समय पर किए जाने का सूत्र है। ज्योतिष भविष्य की गर्त में छुपे रहस्य का आईना है। उक्त विचार रतलाम से आए ज्योतिषाचार्य बजरंग गिरी ने नि:शुल्क ज्योतिष शिविर के शुभारंभ पर व्यक्त किए।
पंडित जीवन पाठक ने ज्योतिष को जीवन की अनसुलझी गुत्थी को सुलझानी की चाबी बतलाया जिसके द्वारा जीवन को एक उचित आयाम शांति और उद्देश्य को समझाया है।
मप्र ज्योतिष परिषद सदस्य डॉक्टर संजय दवे ने ज्योतिष को ब्रह्मांड के रहस्य को समझने का विज्ञान बतलाया ज्योतिष विज्ञान हमें अपने व्रत त्योहारों का संपादित करने का समय, ज्ञान व कार्य सिद्धि हेतु मूल सूत्र प्रदान करता है। शिविर का शुभारंभ वैदिक मंत्रोच्चारण व देव पूजन दीप प्रज्वलन के साथ किया। इस अवसर ज्योतिष परामर्श शिविर के व्यवस्थापक पंडित हरिओम शर्मा (भय्यू महाराज ) ने ब्रह्मलीन पंडित मोहनलाल शर्मा के सत्य, जीवन, चरित्र और आध्यात्मिक जीवन के चरित्र पर प्रकाश डाला और ज्योतिष के क्षेत्र में उनकी सेवाओं की प्रशंसा की। नगर पंचायत अध्यक्ष दीपक चौहान व सर्व ब्राह्मण समाज अध्यक्ष रघुनंदन शर्मा ने ज्योतिष विषय की गरिमा को प्राथमिकता बताया। ब्रह्मलीन पंडित मोहनलाल शर्मा श्री कृष्ण मंदिर वाले की स्मृति में आयोजित ज्योतिष शिविर में 481 लोगों ने ज्योतिषियों से भाग्योदय व दोष निवारण सलाह ली साथ ही विभिन्न मुद्दों पर चर्चा की।
शिविर के दौरान आने वाले आमजनों को नि:शुल्क ज्योतिष परामर्श की व्यवस्था रखी थी। सैकड़ों लोगों ने अपनी जन्म कुंडली लेकर ज्योतिषियों से समस्याओं के समाधान पूछे। कइयों ने अपनी बेटी की शादी तो कई बेटे की नौकरी और व्यवसाय के बारे में जानकारी ली। हस्तरेखा और अंक शास्त्र के जरिए भी पंडितों से लोगों की समस्या दूर करने की कोशिश की।
शिविर में युवाओं की अच्छी-खासी भीड़ नजर आई। कुछ युवाओं से जब इस बारे में पूछा तो उनका कहना था कि उन्हें बचपन से ज्योतिष विद्या में रूचि है। उन्होंने कई तरह की किताबें पढ़ी हैं। एक छात्रा ने कहा कि उन्हें पहले इसमें दिलचस्पी नहीं थी, लेकिन कई बातें सच होती देख वे इसकी सच्चाई पर भरोसा करने लगी हैं। इस शिविर में ज्योतिष की निशुल्क सेवा प्राप्त करने के लिए जोबट सहित अलीराजपुर आम्बुआ खट्टाली नानपुर चंद्रशेखर आजाद नगर कट्ठीवाड़ा राणापुर उदयगढ़ झाबुआ सहित कई जगह के के लोग शामिल हुए इस निशुल्क शिविर में अपनी सेवा देने विद्वान ज्योतिषी पंडित बजरंग गिरि पंडित जीवन पाठक पंडित जितेंद्र नागर डॉक्टर संजय शिवशंकर दवे पंडित पुष्पेंद्र शर्मा पंडित रामदयाल पांडे पंडित अशोक जी वशिष्ठ पंडित द्वारिका प्रसाद शर्मा आदि ने जोबट में पधारकर अपनी सेवाएं प्रदान की। शिविर का आयोजन कृषि उपज मंडी में सुबह 10 बजे से दोपहर 3 बजे तक रखा गया था। पंडित नटवर श्याम शर्मा, भवानी शंकर शर्मा, जय प्रकाश शर्मा, प्रमोद शर्मा, जीवेंद्र शर्मा, यशवंत उपाध्याय, अरविंद जोशी, कमलेश चौबे, मणिशंकर पारीक, जोबट मंडी अध्यक्ष देवेंद्र श्रीवास्तव, राकेश राठौड़, सुभाष अगाल, रजनीकांत वाणी, जयंती राठौड़ आदि उपस्थित थे।
hin_Deva hin_Deva hin_Deva hin_Deva hin_Deva hin_Deva